











Proiect

LEGE

privind modificarea şi completarea unor acte legislative

Parlamentul adoptă prezenta lege organică.

Art. I - Legea nr.273-XIII din 9 noiembrie 1994 privind actele de identitate din sistemul naţional de paşapoarte (Monitorul Oficial al Republicii Moldova, 1995, nr.9, art.89), cu modificările ulterioare, se modifică şi se completează după cum urmează:  

1. Art.3¹ alin.(2) după lit. o) se completează cu următorul text: 

„ lit. o)¹ secretar general al Aparatului Parlamentului;

lit. o)² secretar general adjunct al Aparatului Parlamentului”.

2. Art.3² alin.(2) lit. b) se completează cu sintagma „şef adjunct direcţie;”.

După lit. b) articolul se completează cu următorul text:

„lit. b)¹ şef secţie, şef serviciu al Aparatului Parlamentului;

lit. b)² expert parlamentar, consultant principal din cadrul Aparatului Parlamentului;”

Art. II – Regulamentul Parlamentului, adoptat prin Legea nr.797-XIII din 2 aprilie 1996 (republicată în Monitorul Oficial al Republicii Moldova, 2007, nr.39-42, art.171), cu modificările şi completările ulterioare, se modifică şi se completează după cum urmează:



1. Art.6 alin.(5) se expune în următoarea redacţie:


„(5)  Angajarea şi eliberarea din funcţie a personalului din secretariatul fracţiunii parlamentare se efectuează de către Secretarul general, la propunerea preşedintelui fracţiunii respective”.

2. Din art.14 alin.(1) se exclude lit.j) şi k).

3. Art.141:

în textul articolului cuvîntul „Directorul” se substituie prin cuvîntul „Secretarul”;

ultima propoziţie a alin.(3) se va expune în următoarea redacţie „Secretarul general este asistat de secretarul general adjunct, numit în funcţie de către Preşedintele Parlamentului la propunerea Secretarului general”;

Alin.(4) al art.141 se expune în următoarea redacţie:

„(4) Secretarul general numeşte în funcţie prin act administrativ funcţionarii publicii parlamentari. Personalul, altul de cît funcţionarii publicii parlamentari, din cadrul Aparatului Parlamentului, din cabinetul Preşedintelui Parlamentului, vicepreşedinţelor Parlamentului, precum şi personalul din secretariatele fracţiunilor parlamentare sînt angajaţi în baza contractului individual de muncă.” 

Art. III - Legea nr.355-XVI din 23 decembrie 2005 cu privire la sistemul de salarizare în sectorul bugetar (Monitorul Oficial al Republicii Moldova, 2006, nr.35–38, art.148), cu modificările ulterioare, se modifică şi se completează după cum urmează:

1. Din Anexa 3 compartimentul „Aparatul Parlamentului”, poziţiile „Director general al Aparatului - 6800” şi „Director general adjunct - şef direcţie 6000”, se exclud.

2. La Anexa 5 compartimentul  „Aparatul Parlamentului”:


la poziţia ,,Funcţii” se completează cu sintagma ,,publice parlamentare”

înainte de poziţia „Şef Direcţie” se completează cu poziţiile „Secretar general - 2800-3200” şi „Secretar general adjunct – 2660-3040”;

după poziţia „Şef Direcţie”, se completează cu poziţia ,,Şef adjunct direcţie - 2138-2850” ;

Art. IV - Legea cu privire la funcţia publică şi statutul funcţionarului public nr.158-XVI din 04.07.2008 (Monitorul Oficial al Republicii Moldova, 2008, nr.230-232, art.840), cu modificările şi completările ulterioare, se modifică şi se completează după cum urmează:

1. Alin.(2) al art.4 se completează înainte de sintagma “colaboratorilor serviciului diplomatic” cu sintagma “din cadrul Aparatului Parlamentului”.

2. Art.70 alin.(1) sintagma „preşedinţii fracţiunilor parlamentare” se exclude.

Preşedintele Parlamentului                                              



Nota informativă

la proiectul de lege pentru modificarea şi completarea unor acte legislative

Proiectul de lege pentru modificarea şi completarea unor acte legislative face parte din pachetul de documente elaborate întru asigurarea implementării corecte şi instantanee în practică a prevederilor Legii privind statutul funcţionarului public parlamentar, proiectul căreia la fel urmează a fi examinat de către Parlament. În lista actelor condiţionate ce necesită a fi elaborate sau revizuite în legătură cu adoptarea actului legislativ sus-numit au fost incluse: 

1. Regulamentul Parlamentului, adoptat prin Legea nr.797-XIII din 2 aprilie 1996;

2.  Legea cu privire la funcţia publică şi statutul funcţionarului public nr.158-XVI din 04.07.2008;

3. Legea cu privire la sistemul de salarizare în sectorul bugetar nr.355-XVI din 23 decembrie 2005; 

4. Legea nr.273-XIII din 9 noiembrie 1994 privind actele de identitate din sistemul naţional de paşapoarte.

Alin.(4) al art.6 din Regulamentul Parlamentului prevede că, fiecare fracţiune parlamentară va fi asistată de un secretariat, structura şi statul de personal ale căruia se stabilesc de Parlament. Totodată, alin.(1) al art.70 din Legea nr.158/2008 determină persoanele care pot fi asistate de un cabinet propriu, printre acestea fiind enumeraţi şi preşedinţii fracţiunilor parlamentare. Întru evitarea unor eventuale neconcordante şi dublări se propune modificarea prevederilor art.6 alin.(4) din Regulamentul Parlamentului şi respectiv art.70 alin.(1) din Legea nr.158/2008. Prin urmare, fracţiunile parlamentare vor fi asistate în activitatea sa de un birou propriu.

Potrivit art.14 alin.(1) lit.j) din Regulamentul Parlamentului, Preşedintele Parlamentului, dispune de mijloacele bugetare ale Parlamentului şi le administrează, cu informarea lunară a Biroului permanent. Însă, in conformitate cu proiectul de Lege privind statutul funcţionarului public parlamentar, art.12 lit.g), Secretarul general al Aparatului Parlamentului, este ordonatorul principal de credite a Parlamentului. Din aceste considerente, întru evitarea dublării de  competenţe şi atribuţii, este necesară excluderea lit.j) din art.14 a Regulamentului Parlamentului. 

În prezent conform art.14 alin.(1) lit.k) din Regulamentul Parlamentului angajarea şi eliberarea din funcţie a funcţionarilor publici din Aparatul Parlamentului ţine de competenţa Preşedintelui Parlamentului, fapt ce este în contradicţie cu principiile fundamentale ale serviciului public, expuse la art.5 al Legii cu privire la funcţia publică şi statutul funcţionarului public nr.158-XVI din 04.07.2008. Astfel, potrivit art.11 alin.(3) din proiectul Legii  privind statutul funcţionarului public parlamentar, numirea în funcţiile publice parlamentare, se va efectua de către Secretarul general al Aparatului Parlamentului.

În mai 2006 a fost prezentat raportul a doi experţi independenţi din cadrul proiectului Programului Naţiunilor Unite pentru Dezvoltare „Consolidarea capacităţii instituţionale a Parlamentului Republicii Moldova”. În raportul său experţii au remarcat că, administraţia Parlamentului are nevoie de un şef apolitic al personalului – Secretarul General. 

Ţinem să menţionăm că şi experţii din cadrul programului Twining ,,Susţinerea Parlamentului Republicii Moldova”, care a demarat în iulie 2008 în Republica Moldova, în propunerile sale au menţionat faptul că, „dreptul angajatorului trebuie să fie separat de funcţia politică”. 

Astfel, întru asigurarea realizării activităţii obiective al Aparatului Parlamentului, bazate pe principiile neutralităţii politice, stabilităţii şi imparţialităţii, precum şi întru implementarea propunerilor expuse de către experţii internaţionali, prin prezentul proiect de lege, se propune, operarea unor modificări şi completări la art.6 alin.(5), art.14 alin.(1) şi art.141 alin.(4) din Regulamentul Parlamentului. Drept urmare, numirea în funcţia publică se va efectua prin act administrativ de către Secretarul general al Aparatului Parlamentului. 

Legea nr.158/2008 reglementează regimul general al funcţiei publice, statutul funcţionarului public, raporturile juridice dintre funcţionarii publici şi autorităţile publice. Constatăm că, conform alin.(2) Art.4 din Legea nominalizată prevederile prezentei legi se aplică şi funcţionarilor cu statut special în partea care nu este reglementată prin legi speciale. 

Luîndu-se în considerare faptul că, atribuţiile funcţionarilor publici care asistă activitatea Parlamentului, după specificul atribuţiilor ce le exercită, se diferenţiază de atribuţiile funcţionarilor publici stabilite în Legea nr.158/2008, activitatea acestora urmează a fi reglementată de o lege specială, conform căreia funcţionarul public parlamentar va beneficia de un statut special, fapt ce a şi generat necesitatea completării art.4 alin.(2) din Legea nr.158/2008. 

Modificările propuse pentru Legea nr.355/2005, reiese din prevederile art.8 din Legea nr.158/2008 care determină funcţionarii publici de nivel superior. Astfel, conform art.8 alin.(2) lit.d) la funcţionarii publici de nivel superior sînt atribuiţi conducătorul şi adjunctul Aparatului Parlamentului.

Actualmente, salariile lunar a Directorului general al Aparatului Parlamentului şi directorul general adjunct, sunt stabilite la anexa nr.3 din Legea nr.355/2005, care prevede salariile lunare ale persoanelor din cadrul autorităţilor publice, numite în funcţie conform legii şi ale persoanelor care deţin funcţii publice de rangul întîi, şi care reprezintă unica formă de salarizare a lor.

Însă art.8 din Legea nr.158/2008, îi atribuie la funcţionari publici de conducere de nivel superior, iar conform proiectului Legii privind statutul funcţionarului public parlamentar, fiind atribuiţi la categoria funcţiilor publice parlamentare de conducere de nivel superior.

Relatăm că, experţii independenţi din cadrul proiectului PNUD în raportul său din 2006 au remarcat că drept funcţii de bază a conducătorului Aparatului Parlamentului trebuie să fie planificarea strategică generală, administrarea resurselor umane şi managementul financiar. 

Ţinînd cont de specificul activităţii şi de obiectivele propuse de a fi realizate prin Legea cu privire la statutul funcţionarului public parlamentar se propune operarea modificării la anexa 3 la Legea nr.355-XVI din 23 decembrie 2005 cu privire la sistemul de salarizare în sectorul bugetar, prin excluderea poziţiilor de ,,Director general al Aparatului - 6800” şi ,,Director general adjunct – şef direcţie-6000”. 

Prin urmare, conform noilor reglementări, şi în scopul asigurării principiului stabilităţii, funcţia de Secretar general şi Secretar general adjunct al Aparatului Parlamentului fiind funcţii publice parlamentare de conducere de nivel superior, urmează a fi incluse la anexa nr.5 din Legea nr.355/2005, la compartimentul Aparatul Parlamentului, urmînd să beneficieze de toate drepturile salariale prevăzute funcţionarilor publici parlamentari.

Totodată, a fost stabilit şi grila de salarii pentru funcţia de Secretar general şi Secretar general adjunct al Aparatului Parlamentului: 2800-3200 lei, şi respectiv 2660-3040 lei. La stabilirea acestor grile de salarii, s-a luat în consideraţie calculele prezentate de către contabilitatea Aparatului Parlamentului, avînd drept scop de a nu diminua cuantumul veniturilor salariale prevăzute la moment pentru funcţia de Director general şi director general-adjunct.

De asemenea, completarea în anexa nr.5 din Legea nr.355/2005, cu poziţia Şef adjunct de direcţie, se face doar în scopul, unei mai bune clarităţi, deoarece grila de salarii pentru această funcţie nu a fost expres prevăzută iniţial.

Cît priveşte necesitatea de modificare a Legii nr.273/1994 privind actele de identitate din sistemul naţional de paşapoarte, aceasta este dictată de statutul de funcţionar public parlamentar, care fiind atribuiţi puterii legislative în stat, indisolubil desfăşoară activităţi legate de exercitarea prerogativelor constituţionale ale Parlamentului. 

Prin urmare, întru asigurarea unui serviciu public eficient, este imperios necesar, ca funcţionarii din cadrul Aparatului Parlamentului, să fie asiguraţi cu paşapoarte diplomatice, respectiv paşapoarte de serviciu, fiind determinat de creşterea volumului activităţii externe în contextul integrării europene, ceea ce implică participarea tot mai frecventă a funcţionarilor publici parlamentari ai Aparatului Parlamentului în componenţa delegaţiilor parlamentare în cadrul mai multor proiecte şi a vizitelor bilaterale, cumulînd şi funcţii de secretari ai delegaţiilor parlamentare la Consiliul Europei, Parlamentul European, APCE, AP OSCE, AP CEMN, AP NATO, etc.;

Totodată şi timpul limitat pentru perfectarea vizelor pentru posesorii de paşapoarte naţionale, care nu se încadrează în termenele şi cerinţele stabilite de către secţiile consulare ale ambasadelor străine la Chişinău, Budapesta, Moscova, Bucureşti, Kiev, acreditate pentru ţara noastră. Prin urmare, este imperios necesară o abordare sistemică a funcţionarilor ce urmează beneficieze de paşaport diplomatic şi paşaport de serviciu.

Menţionăm că potrivit redacţiei actuale a art.32 din Legea nr.273/1994 privind actele de identitate din sistemul naţional de paşapoarte, doar şefii de direcţii din cadrul Aparatului Parlamentului beneficiază de paşapoarte de serviciu.

Prin modificările propuse la art.32 Legea nr.273/1994, se propune lărgirea cercului de persoane ce urmează să beneficieze de paşapoarte de serviciu. 

Analizînd statistica deplasărilor de serviciu, ale funcţionarilor publici din cadrul Aparatului Parlamentului, care nu sunt şefi de direcţii şi care nu beneficiază de paşaport de serviciu, menţionăm că: 

   - pînă în aprilie 2009, au efectuat deplasări de serviciu – 17 funcţionari;

   - de la 01.01.2010-13.05.2010, au efectuat deplasări de serviciu – 34 de funcţionari;

  - din 13.05.2010 pînă pe 03.07.2010, este preconizat ca încă 24 de funcţionari ai Aparatului Parlamentului să efectueze deplasări de serviciu. 

Astfel, numai pentru jumătate anului 2010, vor efectua deplasări de serviciu 58 de funcţionari ai Aparatului Parlamentului, din totalul celor 194 de persoane, cît este statul de personal al Aparatului Parlamentului.

Prin urmare, modificările propuse la Legea nr.273/1994 privind actele de identitate din sistemul naţional de paşapoarte, este impusă de realităţile actuale, fiind condiţionate şi de aspiraţiile de integrare europeană ale Republicii Moldova.


Din considerentele expuse, a fost elaborat prezentul proiect de lege, pe care îl propunem Parlamentului spre examinare şi adoptare.









                                Deputat:

